Vestre Risenhøgda og Fuglemåsan naturreservat

Vestre Risenhøgda og Fuglemosen naturreservat er et naturreservat som dekker et stort skogområde fra vestbredden av innsjøen Store Risen i Marker kommune og over kommunegrensa mot Aurskog-Høland, hvor det også omfatter det tidligere naturreservatet på Vestre Fuglemosen.

Berggrunnen består vesentlig av ulike typer gneis, som gir et relativt næringsfattig jordsmonn. Vegetasjonen er derfor overveiende fattig, men rikere vegetasjon finnes enkelte steder, blant annet nord for Svartevika. Skogen er gjennomgående gammel, dominert av gran og furu ispedd andre boreale treslag som bjørk, selje, osp og rogn. I reservatet er det også betydelige arealer nedbørsmyr, som gir området et variert preg.

Det er ikke tillatt å endre naturmiljøet. Dyr og planter er vernet, men ordinær jakt er tillatt, det samme er sanking av bær og matsopp. Motorisert ferdsel er fobudt, med enkelte unntak angitt i verneforskriften.

Referanser 

Naturreservater i Viken
Verneområder i Marker
Naturreservater i Aurskog-Høland
Verneområder opprettet i 2022